Դասընթացին հրավիրված էր Եղեգնաձորի Օրհուս կենտրոնի համակարգողը, ով ներկայացրեց թե ինչ է կամավորությունը, ոչ ֆորմալ կրթությունը, ինչ տեղական, ազգային և միջազգային հարթակներ կան, որոնք սովորելու կամ կամավորական աշխատանքի հնարավորություններ են տալիս, միջազգային կամավորության փորձն ընդհանրապես և ալյն: Ներկայացրեց նաև 3-6 ամիս տևողությամբ կամավորական ծրագրերը, որոք իրականացվում են եվրոպական երկրներում: Այս մասնակցության արդյունքում երիտասարդները տեղեկատվություն ստացան ՀՀ երիտասարդական քաղաքականության, երիտասարդական տարբեր նախաձեռնությունների, ոչ ֆորմալ կրթության ու սեփական գաղափարներն իրականություն դարձնելու հնարավորությունների հետ: Եղեգնաձորի Օրհուս կենտրոնի համակարգողը նաև կարևորեց այն, որ նման կամավորական ծրագրերին մասնակցելու համար երիտասարդները պետք է պատրաստ լինեն կամավորական աշխատանքի, ցուցաբերեն քաղաքացիական ակտիվություն, ինչպես նաև ունենան օտար լեզուների՝ անգլերենի և ռուսերենի իմացության որոշակի մակարդակ: Փոփոխությունների սպասելու փոխարեն, նրանք պետք է լինեն փոփոխություն կատարողի դերում: